Source: https://tax-fin-lex.si/Zbirke/SodnaPraksaList?nodeId=156a28ea-422c-4669-8853-2ddad122ffe7
Timestamp: 2020-01-17 18:17:38+00:00
Document Index: 3997349

Matched Legal Cases: ['ZKP ', 'Sodišče ', 'sodišče ', 'ZKP ', 'ZKP ', 'ZKP ', 'ZKP ']

Sodba I Ips 224/93
VS20073
ZKP člen 427, 365, 365-4, 364, 364/1.
izreden preizkus pravnomočne sodbe - kršitev kazenskega postopka - branje zapisnika priče
Sodišče je ravnalo v skladu z določbo 1. točke 1. odstavka 333. člena ZKP, ker je na glavni obravnavi brez soglasja strank senat prebral zapisnik o zaslišanju priče, saj iz zapisnika o glavni obravnavi izhaja, da je sodišče zaradi pričinega menjavanja prebivališča moralo večkrat preložiti glavno obravnavo in je šele potem, ko je bilo obveščeno, da je priča odšla v tujino in sicer v eno in nato v drugo državo brez znanega naslova, njeno izpoved prebralo.
Sodba I Ips 236/93
VS20074
KZJ člen 70, 70/2.ZKP člen 365-5, 427-1.
izreden preizkus pravnomočne sodbe - varnostni ukrep - izgon tujca
Odločba o varnostnem ukrepu se po 1. točki 427. člena ZKP more izpodbijati z zahtevo za izreden preizkus pravnomočne sodbe le v primeru, če je podana kršitev kazenskega zakona iz 5. točke 365. člena v tej obliki, da je bila prekoračena pravica iz kazenskega zakona glede izrekanja take kazenske sankcije.
Sodba U 1033/92
VS10512
ZZZPB člen 20, 20/4.
denarno nadomestilo med brezposelnostjo - podatki o OD kot podlaga za določitev osnove za nadomestilo
Uradni podatki delodajalca o višini osebnega dohodka oziroma nadomestila osebnega dohodka so podlaga za določitev osnove za izračun denarnega nadomestila med brezposelnostjo, prizadeti pa ima možnost dokazovati, da so dani podatki pomanjkljivi oziroma napačni.
Sodba I Ips 232/93
VS20079
ZKP člen 364, 364/2, 509, 509/1, 509/3.
zahteva za varstvo zakonitosti - relativna bistvena kršitev postopka - postopek za preklic pogojne obsodbe
Seja, na kateri se odloča o predlogu za preklic pogojne obsodbe, se opravi ob pogoju, da so bile stranke in oškodovanec o njej v redu obveščeni, v nenavzočnosti pa le ob pogoju, da je bil obsojenec, če je dosegljiv, pred tem zaslišan. Opustitev zaslišanja obsojenca v postopku za preklic pogojne obsodbe bi mogla vplivati na zakonitost in pravilnost sodbe.
Sodba U 846/92
VS10616
CZ člen 257. ZZP (1989) člen 57.
začasen uvoz in izvoz blaga - pogoji za začasen uvoz osebnega avtomobila v zakup
Osebni avtomobil lahko začasno uvozi v zakup le uporabnik, ki je registriran za neposredno nudenje storitev z osebnim avtomobilom.
Sodba U 1011/92-6
VS10496
pridobitev - državljan druge republike - pripadnik JA - odhod z armado iz Slovenije - dejansko nebivanje v Sloveniji
Državljan druge republike, ki je kot pripadnik JA z armado zapustil Slovenijo, dejansko ne živi v Sloveniji.
Sodba U 1011/92
Sodba U 831/92
VS10492
ZUP člen 148, 249, 249/1-1.
obnova postopka - predhodno vprašanje kot podlaga za obnovo
Če je izdaja odločbe v obnovljenem postopku vezana na rešitev predhodnega vprašanja, o katerem je odločal drug upravni organ, se lahko odločba izda šele, ko postane odločba o predhodnem vprašanju dokončna.
Sodba U 1008/92
VODE - UPRAVNI POSTOPEK
VS10495
ZV člen 74.ZUP člen 208, 208/2.
ukrep vodnogospodarskega inšpektorja - nedoločen in nejasen izrek - nepravilna pravna podlaga
Izrek odločbe vodnogospodarskega inšpektorja ni določen, ker je stranki samo naloženo, da mora vzpostaviti prvotno stanje, ne da bi bilo konkretno navedeno, katera dejanja mora opraviti stranka. V odločbi tudi ni navedena pravilna pravna podlaga za izrečen ukrep.
Sodba U 1038/92
URBANIZEM - INŠPEKCIJSKO NADZORSTVO - UPRAVNI POSTOPEK
VS10550
ZUN člen 74, 85.ZUP člen 263, 263/1-1.
odprava odločbe po nadzorstveni pravici v zadevi ukrepa urbanističnega inšpektorja - razlogi za odpravo
V inšpekcijskih postopkih, ki so bili začeti po uveljavitvi ZUN, je za izrek inšpekcijskega ukrepa pristojen urbanistični inšpektor.
Sodba IV Ips 52/93
VS20077
CZ člen 371, 371/1, 371/1-1, 378, 378/1, 381. ZPR člen 55, 56.
zahteva za sodno varstvo - zastaranje - daljši rok po drugem zakonu
V 381. členu carinskega zakona določen triletni relativni in šestletni absolutni zastaralni rok nasprotuje pravnemu redu Republike Slovenije, določenem v 56. členu zakona o prekrških, ter ga je treba šteti kot dvoletni relativni oziroma štiriletni absolutni zastaralni rok. Odgovornost za prekršek po 1. odstavku 378. člena v zvezi s 1. točko 1. odstavka 371. člena carinskega zakona se ugotavlja samostojno in je zato podana tudi tedaj, če postopek zoper storilca temeljnega prekrška zaradi zakonskih ali dejanskih ovir ni mogoč.
Sodba U 857/92-6
VS10528
ZDPN člen 5, 5/2.ZUP člen 141, 142.
davek na promet nepremičnin - preverjanje dogovorjene prodajne cene v posebnem ugotovitvenem postopku po ZUP
Če davčni organ ugotovi, da dogovorjena prodajna cena ne ustreza ceni nepremičnine, ki bi se dala doseči v prostem prometu v času nastanka davčne obveznosti (2. odstavek 5. člena zakona o davku na promet nepremičnin), mora izvesti poseben ugotovitveni postopek po določbah 142. do 201. člena zakona o splošnem upravnem postopku.
Sodba I Ips 179/93
VS20071
ZKP člen 365. Zakon o kaznivih dejanjih zoper ljudstvo in državo (1946) člen 3, 3-3, 3-4.
Isto ravnanje obsojencev v zvezi s članstvom v slovenski legiji ne more biti opredeljeno kot kaznivo dejanje po 3. in po 4. točki 3. člena ZKND, ker je stek med tema oblikama izključen, saj dejanja po 4. točki 3. člena ZKND pomenijo le predhodno stopnjo uresničenja dejanj iz 3. točke in bi se lahko tako uporabljala le subsidiarno. Sama vključitev obsojencev v slovensko legijo še ni bila zadostna podlaga za pravno opredelitev, da so bili obsojenci tudi funkcionarji terorističnega aparata in funkcionarji v okupatorjevih formacijah ali uslužbenci v zaporih in koncentracijskih taboriščih.
Sodba U 966/92-5
VS10407
Obrtni zakon (OZ) člen 11, 13, 97, 97/1-4.
prenehanje obratovalnice - razlogi
V primeru prenehanja obratovalnice v kraju poslovnega sedeža zaradi razloga, če samostojni obrtnik ne vodi sam obratovalnice in če osebno ne dela v njej (4. točka 97. člena obrtnega zakona), preneha tudi obratovanje v fizično ločenem prostoru v drugem kraju oziroma na območju druge občine, ne glede na prenehanje veljavnosti najemne pogodbe za ta prostor.
Sodba U 1136/92
VS10546
pridobitev - državljan druge republike - nevarnost za javni red in mir - prosti preudarek
Javni red je lahko ogrožen ne le s storitvijo več kaznivih dejanj in prekrškov, katerih način storitve, okoliščine, pomen in teža so takšne, da pomenijo nevarnost za javni red, temveč tudi z enim kaznivim dejanjem, katerega posledice in okoliščine, v katerih je bilo storjeno, so take, da kažejo na ogrožanje javnega reda. Kaznivo dejanje umora je, glede na posledice in okoliščine v katerih je bilo storjeno, tako hudo, da po 3. odstavku 40. člena ZD ni mogoče ugoditi vlogi za pridobitev državljanstva.
Sodba U 507/92-8
VS10482
ZDS člen 40, 40/1.ZUP člen 249, 249/1-1, 250, 250/1, 257, 257/2.
pridobitev - obnova postopka po uradni dolžnosti - kazniva dejanja kot nova dejstva
Če se postopek, ki je bil končan z odločbo o pridobitvi državljanstva, obnovi po uradni dolžnosti, ni bistveno, zakaj v prejšnjem postopku ni bilo znano, da gre za osebo, ki je bila obsojena za več kaznivih dejanj.
Ocena osebnosti, ki temelji na podatkih iz uradne kazenske evidence, je podlaga za ugotovitev, da bi njen sprejem v državljanstvo RS predstavljal nevarnost za javni red.
Sodba U 1058/92
VS10509
pridobitev - državljan druge republike - oseba, ki je storila kaznivo dejanje umora - nevarnost za javni red
Če upravni organ na podlagi 3. odstavka 40. člena zakona o državljanstvu Republike Slovenije zavrne vlogo za pridobitev državljanstva Republike Slovenije državljanu druge republike, za katerega ugotovi, da je storil kaznivo dejanje umora, je ta odločitev v mejah in v skladu z namenom pooblastila, ki mu ga daje navedena zakonska določba.
Sodba U 1036/92-7
VS10573
Odlok o komunalnih taksah.
komunalna taksa za uporabo javnega prostora - odmera takse - pojem javnega prostora
V postopku za odmero komunalne takse za uporabo javnega prostora stranka ne more uspeti s pavšalnim ugovorom, da ne gre za javni prostor, če je bila komunalna taksa odmerjena na podlagi dovoljenja za uporabo javnega prostora, ki ga je sama zahtevala.
Sodba U 591/92-7
VS10406
ZUN člen 50, 73, 76.
ukrep urbanističnega inšpektorja - odstranitev objekta
Ukrep odstranitve objekta (počitniške hiše) ne glede na gradbeno fazo po 73. členu ZUN je upravičen, ker je tožeča stranka zgradila objekt na I. območju kmetijskih zemljišč, namenjenih kmetijski proizvodnji, ker po ZUN (in občinskem PUP) ni mogoče izdati lokacijskega dovoljenja.
Sodba U 1190/92
VS10529
ZDRS člen 10, 10-8, 40, 40/3.
pridobitev - državljan druge republike - storilec kaznivih dejanj - oseba nevarna za javni red
Če upravni organ na podlagi 3. odstavka 40. člena zakona o državljanstvu RS zavrne vlogo za pridobitev državljanstva državljanu druge republike, za katerega ugotovi, da je storilec več kaznivih dejanj in zato nevaren za javni red, je odločitev v mejah in v skladu s pooblastilom, ki mu ga daje navedena zakonska določba.